Brasiilia jalgpallikoondis

Brasiilia jalgpallikoondis on Brasiilia rahvuskoondis jalgpallis. Brasiilia koondist haldab Brasiilia jalgpalli konföderatsioon ja riik on FIFA liige aastast 1923.

Brasiilia koondis on viiekordne jalgpalli maailmameister.

Ajalugu
Brasiilia jalgpall sai alguse 19. sajandi lõpus Briti võõrtööliste eestvedamisel. Sajandivahetuseks moodustati kohalikud liigad Rio de Janeiros ja São Paulos. 

Esimene ametlik maavõistlus peeti 1914. aastal Buenos Aireses Argentinaga. Lõuna-Ameerika meistrivõistlustest võtab Brasiilia osa 1916. aastast.

Maailmameistrivõistlustel osaleb Brasiilia alates 1930. aastast, kui toimusid esimesed tiitlivõistlused, kus koondis kukkus juba esimeses voorus konkurentsist välja. Sama kordus ka 1934. aastal, vaatamata selliste staaride nagu Leônidas da Silva ja Artur Friedenreichi osavõtule. 1938. aasta MM-il andis Brasiilia esimest korda märku tulevase hiilguse võimalikkusest. Poolfinaalis tuli alla vanduda Itaaliale.

Brasiilia koondise kuldajastuks võib nimetada aastaid 1950–1970, kui tuldi kolm korda maailmameistriks. 1950. aastal jäi Brasiilia finaalis alla Uruguayle. 1954. aastal Šveitsis jõudis koondis veerandfinaali, kus kaotas Ungarile.

1958. aastal tuli brasiillaste kauaoodatud triumf. Eesliiniga Garrincha, Vavá, Mário Zagallo ja Pelé purustati finaalis Rootsi tulemusega 5:2. 1962. aastal Tšiilis tuli peaaegu sama koondisega (vigastuse tõttu ei osalenud Pelé) uuesti maailmameistriks, alistades finaalis 3:2 Tšehhoslovakkia.

1966. aastal Inglismaal võistles Brasiilia uuenenud koosseisus ja langes juba esimeses voorus välja. 1970. aastal Mehhikos tuli Brasiilia kolmandat korda maailmameistriks ja sai õiguse jätta Jules Rimet' karikas alatiseks endale.

1970. aastate meeskonda peetakse kõigi aegade parimaks. Kaitseliin eesotsas Carlos Albertoga polnud eriti edukas, kuid koondise deviis "Kõik ründesse!" oli väga resultatiivne. Rünnakul säras Pelé, keda toetasid Jairzinho, Rivelinho ja Tostão.

Pärast 1970. aastat tõusis Brasiilia uuesti vanale heale tasemele alles 24 aastat hiljem, kui 1994. aastal võideti MM-tiitel. Enne seda oli parimaks tulemuseks 1982. aasta MM, kui finaalis kaotati Zico, Sócratese, Júniori ja Falcão osalusel Itaaliale.

1998. aasta MM-il oli Brasiilia kindel favoriit. Meeskond jõudis välja finaali, kus tuli aga 0:3 alla vanduda Prantsusmaale. Edukamaks osutus 2002. aasta, kui brasiillased tulid viiendat korda maailmameistriks, saades finaalis 2:0 jagu Saksamaast. Mõlemad väravad lõi Ronaldo (67 min ja 79 min). Järgmisel MM-il kaotati veerandfinaalis Prantsusmaale 0:1 ja 2010. aasta MM-il kaotati veerandfinaalis Hollandile 2:1.

12. augustil 2009 toimus Brasiilia jalgpallikoondise ametlik maavõistlusmäng Eesti jalgpallikoondisega"Eesti jalgpallikoondis kohtub Tallinnas Brasiiliaga", PM Online 1. veebruar 2009, mis lõppes Brasiilia 1:0 võiduga.

2014. aasta MM peeti Brasiilias ja seal loodeti jalgpallikoondise võitu kodupubliku ees. Brasiilia kaotas aga poolfinaalis Saksamaale väga suurelt (1:7).

Brasiilia rahvusvahelistel suurturniiridel
Jalgpalli maailmameistrivõistlused

Saavutused maailmameistrivõistlustelMMi valikturniirAastaVoorKoht * 1930Alagrupiturniir6.210152–––––– 19341. voor14.100113–––––– 19383. koht3.53111411–––––– 19502. koht2.6411226–––––– 1954Veerandfinaal5.311185440081 1958Võitjad1.6510164211021  1962Võitjad1.6510145–––––– 1966Alagrupiturniir11.310246–––––– 1970Võitjad1.66001976600232  19744. koht4.732264–––––– 19783. koht3.74301036420171 19822. voor5.54011564400112 1986Veerandfinaal5.5410101422062 1990Kaheksandikfinaal9.4301424310131 1994Võitjad1.75201138521204 19982. koht2.74121410––––––  2002Võitjad1.7700184189363117 2006Veerandfinaal5.5401102189723517 2010Veerandfinaal6.531194189723311 2014Korraldajariik––––––KokkuViis meistritiitlit20/2097671515210889054251119059

Mängijad
Seisuga 14. juuni 2019

Saavutused
Maailmameistrivõistlustel
 1938 pronksmedal
 1950 hõbemedal
 1958 maailmameister
 1962 maailmameister
 1970 maailmameister
 1978 pronksmedal
 1994 maailmameister
 1998 hõbemedal
 2002 maailmameister

Lõuna-Ameerika meistrivõistlused
Lõuna-Ameerika meister 1919, 1922, 1949, 1989, 1997, 1999, 2004, 2007, 2019.

Mängud Eesti koondise vastu
ToimumisaegMängupaikVõistlusTulemusVäravalööjad1.12. august 2009A. Le Coq Arena, TallinnsõprusmängEesti – Brasiilia 0:1 (0:1)43. Luís Fabiano

Vaata ka
Brasiilia jalgpallikoondis 1998. aasta jalgpalli maailmameistrivõistlustel
Brasiilia jalgpallikoondis 2002. aasta jalgpalli maailmameistrivõistlustel
Brasiilia jalgpallikoondis 2006. aasta jalgpalli maailmameistrivõistlustel
Brasiilia jalgpallikoondis 2014. aasta jalgpalli maailmameistrivõistlustel

Viited

Välislingid
Koduleht
Brasiilia kõik mängud alates aastast 1914  
Brasiilia rahvuskoondise koosseisud 1906 – (portugali ja inglise keeles)

Kategooria:Lõuna-Ameerika jalgpallikoondised
Kategooria:Brasiilia jalgpall